ועדת הכספים, כנסת 23, פרוטוקול מספר 120, 2020-08-25 09:30

יצחק פינדרוס: בוקר טוב לכולם.

יצחק פינדרוס: אנחנו מתחילים את הדיון בהצעה של מיכל שיר, מיקי לוי.

טמיר כהן: לפני כן הצעה לסדר של מיקי לוי.

יצחק פינדרוס: בדיון מהיר.

יצחק פינדרוס: לפני הדיון הוא רוצה להציע הצעה לסדר?

טמיר כהן: כן, הוא ביקש.

מיקי לוי: לא, אני רואה שאין לחץ היום.

יצחק פינדרוס: דיון מהיר בנושא של חברות המספקות מזון לחברות התעופה, דיון שיזמו, כמו שאמרתי, חברי הכנסת מיכל שיר ומיקי לוי.

יצחק פינדרוס: הצטרפתי, מיקי, ראיתי את ההצעה שלך והצטרפתי מתוך הבנה שזה אחד המקומות שכנראה יותר מאחרים, כולם נפגעו, אבל יותר מאחרים נפגעו במשבר האחרון.

יצחק פינדרוס: אני שמח מאוד שהזדמנה לידי ההזדמנות לסייע לך כאן היום בוועדה בדיון הזה ולראות מה אפשר באמת לסייע להם.

יצחק פינדרוס: אז, מיקי, רשות הדיבור אליך.

מיקי לוי: תודה.

מיקי לוי: האמת שרציתי שיהיו יותר חברי כנסת כדי לגייס אותם, כי את רוב העבודה לפתיחת השמים מזה חודש וחצי, או חודשיים כמעט, אני עושה בוועדת קורונה עד שניטל ממנה כוחה.

מיקי לוי: אני קיימתי ישיבות עם כל המעורבים, קיימתי דיון עם ארגון הטייסים, קיימתי דיון עם חברות שירותי הקרקע, לאופר ושות', קיימתי דיון עם רשות שדות התעופה, עם סוכני הנסיעות, עם המדריכים.

מיקי לוי: אחרי שחודש וחצי קיימתי עם כולם דיונים יזמתי דיון בוועדת הקורונה שהפך מהר מאוד לאיזה צונמי.

מיקי לוי: אני שמח, לא רוצה קרדיט, אחרי שני דיונים פתאום הממשלה לקחה את ההובלה ואני שמח על כך, כי יש לה יותר כוח ממני.

מיקי לוי: אני אמרתי שצריך ללמוד לחיות לצד הקורונה, אי אפשר להמשיך כך, כי המשבר הכלכלי הוא עצום, עצום, עצום.

מיקי לוי: צריך ללמוד איך לטוס, איך לבוא לעבודה, על מה להקפיד, ובעניין הזה רציתי שיהיו פה יותר חברי כנסת כדי לגייס אותם לעניין הזה.

מיקי לוי: אני מדבר עם חברי כנסת.

מיקי לוי: בענף התיירות במדינת ישראל מדובר ב-250,000 איש, 250,000 איש שחיים על העניין הזה וחלקם עובדי צווארון לבן, לא כולם טייסים ודיילים, חלקם סוכני נסיעות שסגרו את העסקים.

מיקי לוי: אם לא תהיה תיירות, גם מבחוץ, אז בתי המלון גם כן יקרסו, לא נוכל להחזיק אותם, לא נוכל לבנות בתי מלון חדשים לעתיד לבוא.

מיקי לוי: אני שמח שהממשלה לקחה את ההובלה הזו.

מיקי לוי: יש הרבה מאוד בעיות.

מיקי לוי: השרה לשעבר שקד יחד איתי, אנחנו מובילים את הנושא של פתיחת מעבדות בשדה התעופה לבדיקה מהירה לאלה שחוזרים, ייבדקו בחו"ל, יחזרו חזרה.

מיקי לוי: אפילו סגרתי את הנושא הביטוחי, ישבתי עם פספורטכארד ועם דיוידשילד שהביאו הצעות מטורפות, אמרתי לא יקרה, בסוף טיסות לאירופה בעשרה דולר זה סביר, ביטוח יומי, כרגע נשאר לנו להתארגן על מחיר הבדיקה שהוא עדיין מחיר גבוה מאוד.

קריאה: כמה הם רוצים?

מיקי לוי: ברגע שיהיה go אפשר יהיה כנראה לעשות את זה בסביבות 250 דולר בחוץ.

מיקי לוי: זה סביר.

מיקי לוי: לא לכל כיס, אבל לאנשי העסקים, לאלה שרוצים לנסוע יהיה.

מיקי לוי: אני מאוד מקווה שהממשלה תשכיל להקים מעבדות בכניסה לשדה.

מיקי לוי: כשאתה נוחת אתה מקבל את האישור ונכנס.

מיקי לוי: אתה מקבל אישור עם ברקוד ב - - -

יצחק פינדרוס: מיקי, אתה יודע שמה שיפתור לנו את הבעיה זה הלחץ של הטיסות לאומן, זה יפתח לנו את השסתום של הפקק ויהיה לנו פתאום - - -

מיקי לוי: עוד שנייה הייתי עושה תאונה, התפוצצתי מצחוק.

יצחק פינדרוס: למה?

יצחק פינדרוס: זה יפתח את השסתום של שדות התעופה.

מיקי לוי: אתה יודע, כאיש מאמין שבא מבית דתי, אמרתי מהתחלה, בתי כנסת, גני אירועים, לא האולמות, גני אירועים, ללא ריקודים, להבדיל מבית כנסת, לפתוח לפי שטח.

מיקי לוי: הוא יכול להעיד, עשר פעמים אני אומר לפתוח לפי שטח.

מיקי לוי: תקבעו כמה אתם רוצים, שלושה, ארבעה מטרים לאחד שבא לגני התערוכה, שלושה-ארבעה מטרים למי שבא להתפלל, אין בעיה.

מיקי לוי: באולם של 600 מטר, נחלק לשלושה או ארבעה, זה המספר של האנשים שנכניס, אין בעיה.

מיקי לוי: אני מהתחלה אמרתי שהתפיסה של הממשלה להגיד 30-20, 20 בפנים, 30 בחוץ, היא תפיסה מעווות.

מיקי לוי: היא תפיסה קלה לביצוע, אבל לא תפיסה קלה שעושה שכל.

מיקי לוי: תפסיקו עם העניין הזה.

יצחק פינדרוס: אז אתה הסכמת עם מה שאמרתי.

מיקי לוי: כן, שטח אמרתי כבר לפני חודשיים.

מיקי לוי: אני חוזר לענייננו, עולם התעופה החל להניע, ברוך ה', החל להניע את המנועים.

מיקי לוי: מה שעדיין לא הניע, כי אין הרבה נוסעים עדיין, זה נושא של ענף הקייטרינג לחברות התעופה.

מיקי לוי: בענף הקייטרינג לחברות התעופה עובדים כמה אלפי אנשים והענף הזה מושבת לחלוטין כתוצאה מסגירת השמים עד עתה.

מיקי לוי: כמו שעשו בעשרות רבות של מדינות גם בישראל אפשר לעשות.

מיקי לוי: לצד לא מעט נפגעים כתוצאה מהשבתת הענף הכי נפגע זה הענף של הקייטרינג של חברות התעופה.

מיקי לוי: הירידה במחזור הפעילות הינו מעל ל-95%, קרוב ל-98%, מכיוון שהם מספקים עשרות בודדות של מנות.

מיקי לוי: מאחורי המספר הזה עומדים מעל 1,300 עובדים שמועסקים באופן ישיר ועד הסגר עבדו מסביב לשעון בהתאם ללוח הטיסות.

מיקי לוי: רובם ממשפחות קשות יום מאזור רמלה לוד והן מהפריפריה.

מיקי לוי: בענף מועסקים מספר לא מבוטל של עובדים בעלי צרכים מיוחדים שעובדים שכם אל שכם עם עובדים רגילים, מתפרנסים בכבוד ועוזרים להשתלב בחברה הישראלית כשווים בין שווים.

מיקי לוי: בנוסף הענף מעסיק באופן עקיף מאות רבות של ספקים, חלקם הלא מבוטל ספקים קטנים, מתמחים בענפים התלויים בענף, מכיסויי פלסטיק לסנדוויצ'ים ועד מגשים למנות חד פעמיות וכו' וכו'.

מיקי לוי: לצד הצורך של כולנו, של כל הוועדות וכל חברי הכנסת, לפעול לפתיחת השמים – בגלל זה צר לי שאין פה חברי כנסת, את מי שאני תופס מחוץ למליאה אני מטריף את דעתו בשיחות על פתיחת השמים.

מיקי לוי: אני חושב שהכנסת יותר מסוכנת והנסיעה בקרון הרכבת הקלה הרבה יותר מסוכן, מטוס אפשר לחטא לפני ההמראה ואחרי הנחיתה, אפשר להגביל, אפשר להגיד שיעטו מסכות לאורך כל הדרך, אפשר לעשות מחיצות בין מושב למושב, אפשר.

מיקי לוי: צריך לפתוח את השמים, אין ברירה.

מיקי לוי: 250,000 איש עובדים בענף הזה, תחשוב, זה משפחות, בממוצע של שלושה, אני לוקח את הממוצע הכי גבוה, זה 750,000 איש עד מיליון איש שנסמכים על ענף התעופה.

מיקי לוי: זה טירוף.

מיקי לוי: חלק מהביטחון הזה זה הנושא של העובדים בהכנת הקייטרינג.

מיקי לוי: אין לי פתרון חד משמעי.

מיקי לוי: מה שרציתי זה שתבוא קריאה מהוועדה שתגיד לשרי הממשלה, לחברי הכנסת, כשצריך להזמין מזון לאירוע קטנטן, ולא קשורים לקבלן כזה או אחר, נגיד שהמשטרה עושה אירוע מחוץ לכותלי המוסדות שלה היא לא חייבת להזמין דווקא מאותו קבלן כמו הקבלן של הכנסת, אפשר לעשות הזמנה מאותן חברות קייטרינג כדי לא לתת להן לשקוע כי הן שוקעות והאנשים קשי היום האלה, שעובדים יום יום, 1,300 איש במספר, איבדו מזה מכבר את מקור פרנסתם, להם עלינו לדאוג.

מיקי לוי: אלה האנשים שלנו, הם מתגוררים ברמלה לוד.

מיקי לוי: זו קריאה, זו קריאה שבאה מהלב, זה לא איזה משהו שיש לי איזה פתרון עם מפתח שהוועדה הזו יכולה לתת, כן אני רוצה לגייס את חברי הכנסת למשימה, משימת הקדוש הזאת, שאנחנו נשלחנו אליה.

מיקי לוי: תודה רבה.

יצחק פינדרוס: תודה רבה.

יצחק פינדרוס: חבר הכנסת ינון אזולאי.

ינון אזולאי: בוקר טוב.

ינון אזולאי: יישר כוח לאלה שהעלו, היושב ראש יצחק פינדרוס ומיקי לוי ומיכל שיר, אני חושב שזה מעשה מאוד חשוב.

ינון אזולאי: אני גם התוודעתי אליו.

ינון אזולאי: מיקי, אתה יודע, אתה אמרת שהתעופה זה מקום שהוא יותר בטוח מהרכבת ומהכנסת, והאמת, אני משתדל, בדברים האלה אני לא מבין גדול, אני מאמין ואני יודע שאתה עושה עבודה ואתה רואה את הנתונים ולכן אני גם מאמין.

ינון אזולאי: אני אומר, כשאתה לוקח תעופה, היום אומרים שבחיסון צריך לעשות בבני אדם ניסיון אחרי שעשו אותו על בעלי חיים.

ינון אזולאי: יש פה בני אדם שאומרים לך בוא תעשה את הניסיון לאומן, תעשה לנו את הניסיון.

ינון אזולאי: קחו את המטוסים האלה, הם כבר ייסעו, לא יעזור לכם, הם ייסעו, אנחנו מכירים, תעשה להם שם את הקפסולות, לפחות תעשה את הניסיון, תדע מה הולך.

מיקי לוי: שיהיו בשליטה לפחות, אתה אומר.

ינון אזולאי: אתה יודע מה, הם כבר נוסעים, תעשה את הניסיון שם, את הקפסולות, תשקיע עכשיו שנבין באמת עד איפה – הרי גם הרכבת כשפתחת ובכל מקום, אז אתה יודע, יש לך או אין לך.

ינון אזולאי: כבר נוסעים?

ינון אזולאי: אני אומר בוא נעשה את זה בצורה, במקום שייסעו בצורה ללא בקרה וללא שום דבר, נעשה את זה עם בקרה, בצורה טובה, על מנת שנדע באמת מה קורה.

ינון אזולאי: לצערנו, אנחנו לא רוצים לראות אף אחד חולה, אנחנו רוצים שכולם ישמרו על הכללים וחשוב מאוד שישמרו על הכללים ומי שלא שומר על הכללים שייענש, הכול, אני אומר, אבל אתה כבר נמצא במקום אז תעשה את זה לפחות בצורה מכובדת וטובה.

ינון אזולאי: לא כמו שאולמות האירועים היום סוגרים אותם מצד אחד והם הולכים לווילות ושם עושים - - - יותר גדולות.

מיקי לוי: מה הבעיה לפתוח גני אירועים של שלושה דונם ולהגיד בלי ריקודים ויעשו קידושין רק המשפחה הגרעינית ובין שולחן לשולחן לא יודע מה, עשרה מטרים?

מיקי לוי: בגני אירועים.

מיקי לוי: לא, למה לא? תנו לי תשובות למה לא, מה הנתונים.

מיקי לוי: אני אומר, בלי ריקודים, צפיפות רק משפחה גרעינית בכל שולחן.

מיקי לוי: גן אירועים, לא אולם, בסדר?

מיקי לוי: כדי שלא יהיו בעיות.

ינון אזולאי: אני אומר שהצורה שצריכה להיות בכלל, אני לא משווה בית כנסת לאולם, לא אולם לרכבת, יש דבר אחד שאף אחד לא נתן עליו את הדעת, זה מספר המקומות, הגודל של המקום, השטח של המקום.

ינון אזולאי: אבל לענייננו, למה שהצעתם, יש שם כ-1,300 עובדים.

ינון אזולאי: דיברו איתי, המקומות האלה, גם כשיש להם קייטרינג, יש להם עוד מעט פג תוקף של האוכל שלהם, הם נמצאים לתקופה של כמה חודשים.

ינון אזולאי: פג התוקף עוד שבועיים או שלושה, ההפסד הוא גדול.

ינון אזולאי: לתרום הם לא יכולים לתרום את זה לשום מקום, בגלל שהתוקף שלהם מאוד קצר.

ינון אזולאי: הנושא שהם לא יכולים גם לקחת חברות אחרות, בגלל שמחייבים אותם, גם כשהם לא עומדים ב - - -

יצחק פינדרוס: למה פיקוד העורף, למשל, כשהוא מביא מנות למלוניות, חמגשיות?

יצחק פינדרוס: זה צריך להיות הכי מתאים.

ינון אזולאי: לפיקוד העורף יש מכרזים שהולכים למקומות אחרים.

יצחק פינדרוס: מה זה מכרזים?

יצחק פינדרוס: זה עכשיו בקורונה, אני מדבר על מלוניות.

יצחק פינדרוס: איך מיקי אמר?

יצחק פינדרוס: כשיש במשטרה ספק אני מבין, עכשיו - - -

ינון אזולאי: הם ישבו איתם ודחו אותם בקש.

מיקי לוי: זה רעיון טוב.

ינון אזולאי: דחו אותם בקש.

ינון אזולאי: לא, הם ישבו איתם.

יצחק פינדרוס: מיקי, אני חושב שזו יוזמה שכולנו צריכים לקחת ביחד.

יצחק פינדרוס: משרד הביטחון, יש לו משהו, כמו שאמרת, הוא לא בליין שלו השוטף.

יצחק פינדרוס: הוא פתח מלוניות לחולי קורונה בכל הארץ, הם הרי לא מביאים שם אוכל מוכן, הם מביאים שם בדיוק חמגשיות כמו בטיסה, זה אמור להיות תקע לשקע.

מיקי לוי: אפשר שייצא מכתב מטעם הוועדה לשר הביטחון או לסגן שר הביטחון?

מיקי לוי: הוא יטפל בזה.

יצחק פינדרוס: לשר הביטחון.

יצחק פינדרוס: אין סגן שר.

מיקי לוי: סגן שר יטפל בזה.

יצחק פינדרוס: מי זה סגן השר?

מיקי לוי: סגן שר במעמד שר.

מיקי לוי: ככה זה מוגדר.

ינון אזולאי: מיכאל ביטון, נדבר איתו.

יצחק פינדרוס: זה שר במשרד.

יצחק פינדרוס: דרך אגב, כשאתם רוצים לצחוק על חליפי, זה באמת דבר חדש, שר במשרד הביטחון זה עוד מימי רבין.

יצחק פינדרוס: היה בימי יצחק רבין את זה.

מיקי לוי: כן, נכון.

מיקי לוי: גם שטרית היה שר במשרד האוצר.

אופיר כץ: באיחוד האמירויות הבנו שיש ככה, שר במשרד.

יצחק פינדרוס: אגב, אני הצעתי שאם היו מעבירים את אומן לאבו דאבי אז היו מאשרים את זה בקלות, היה אינטרס ל - - -

מיקי לוי: זה רעיון מצוין, להוציא - - -

יצחק פינדרוס: להוציא פנייה.

יצחק פינדרוס: אבל בואו נשמע, אני מציע שנשמע, יש לנו פה אורחים.

ינון אזולאי: עוד לא סיימתי.

ינון אזולאי: הם יעלו, חלק מהם, והם יגידו לכם שהם היו עם פיקוד העורף, פיקוד העורף דחה אותם.

ינון אזולאי: יש שם משהו, האוכל שלהם הוא אוטומטית יותר יקר, למה?

ינון אזולאי: כי גם היום, כשהם לא עושים לשדות התעופה דורשים מהם דברים שאין לאף קייטרינג בגלל הבטיחות שצריך להיות שמה וזה מייקר להם בעשרות אחוזים את המנות שלהם.

ינון אזולאי: יש להם בקרה וכל מיני - - -

יצחק פינדרוס: מה אתה מציע?

מיקי לוי: הם יצטרכו להוריד ולהתפשר.

ינון אזולאי: קודם כל שני דברים.

ינון אזולאי: הם יצטרכו להתפשר והם מוכנים להתפשר, אבל הדבר השני, היום אם אתה לא משווק את זה לשדה התעופה אז תשווה אותו לקייטרינג רגיל.

ינון אזולאי: אם אתה לא משווק אותו למקומות האלה - - -

יצחק פינדרוס: שהרגולטור, אתה מתכוון למשרד הבריאות?

ינון אזולאי: כן.

ינון אזולאי: היום, בגלל שהוא במקום אסטרטגי, אתה אומר לו שיש לו כל מיני, יש לך על המקום אבטחה ויש לך כל המקום – המקום שלהם גם, דרך אגב, יותר יקר.

ינון אזולאי: כל המרכיבים שלהם יותר יקרים.

ינון אזולאי: אני חושב שזה טוב מאוד שהעליתם את זה ואני שותף לכל דבר על מנת להחזיר את העובדים האלה לעבודה.

יצחק פינדרוס: אנחנו נבקש מאמיר שוצמן, תעשיית מזון למטוסים, נמצא בזום?

אמיר שוצמן: כן.

אמיר שוצמן: תודה, בוקר טוב ותודה רבה על ההזדמנות לייצג פה את תעשיית הקייטרינג התעופתי.

אמיר שוצמן: אני בעצם מדבר בשמי, אני אמיר שוצמן, מנכ"ל חברת תמ"מ.

אמיר שוצמן: תמ"מ זאת חברה שקיימת 71 שנים, זה בעצם המטבח הכשר הגדול בעולם.

אמיר שוצמן: יחד איתי גם גבי גלזר, שהוא מנכ"ל של חברת נירסט, שהיא גם כן חברה שמספקת בעיקר לחברות זרות, וגם זאב גרטל, מנכ"ל חברת 'המשביע' ועזריאל טאובר, שהם הבעלים של 'המשביע', שהם גם נמצאים איתנו בזום פה.

אמיר שוצמן: אנחנו תעשיית המזון למטוסים שמייצרת בשנה סדר גודל של כמעט 15 מיליון ארוחות בשנה.

אמיר שוצמן: ענף התעופה רק הלך וצמח בשנים האחרונות, 2019 הייתה אפילו שנת שיא בפעילות הזאת, ובאבחה אחת אנחנו ירדנו למנות בודדות, כפי שצוין פה, כשמאחורינו יש כמעט 1,400 עובדים, רובם באמת, כפי שחבר הכנסת מיקי לוי ציין, אנשים מהפריפריה, מרקע סוציואקונומי נמוך שעבדו פה עשרות שנים.

אמיר שוצמן: אני תמיד כשראיינתי עובדים והצעתי להם לעבוד בתמ"מ אמרתי להם שהחוזקה הכי משמעותית בלעבוד במקום כזה זה היציבות, כי מקום שקיים 70 שנה הוא כנראה מקום יציב ובטוח.

אמיר שוצמן: בבת אחת הבנו שאנחנו ממש לא בטוחים ואנחנו נמצאים עם מרבית האנשים שלנו בחל"ת מחודש מרץ.

אמיר שוצמן: נערכנו דווקא בתקופה הזאת, במרץ, לחג הפסח, לא הערכנו שזה מה שהולך לקרות ונתקענו עם סחורות בשווי של מיליוני שקלים שנתקעו כי חברות התקופה הזמינו ודרשו מאיתנו להיערך לחג הפסח וככה אנחנו נמצאים מחודש מרץ עם פעילות מאוד מאוד מצומצמת.

אמיר שוצמן: גם כשאומרים שהשמים פתוחים הם לא ממש פתוחים, יש פה טיסות בודדות.

אמיר שוצמן: לדוגמה החברות הישראליות, רק חברת ישראייר היחידה שטסה.

אמיר שוצמן: אנחנו כדי לשרת את ישראייר צריכים להחזיק פה מינימום של אנשים עם משאיות ועם נהגים ועם ספקים ובכלל הטיסות שלהם לא יוצאות עם אוכל.

אמיר שוצמן: זאת אומרת אנחנו נדרשים לתת שירות, נדרשים להחזיק פה אנשים, יש לנו הוצאות קבועות שהן מחויבות גם בהיבט הרגולציה של משרד הבריאות כי אנחנו תעשייה שהיא מאוד מאוד ייחודית, נדרשת להחמרות גם בתחום משרד הבריאות כי זה אוכל שעולה לאוויר ואף אחד לא יכול לקחת סיכון אפילו של אחוז אחד שחס וחלילה במטוס שטס לניו יורק עם 300 איש יוגש אוכל מקולקל, ולכן יש עלינו החמרות שאין באף קייטרינג אחר.

אמיר שוצמן: הרגולציה של ביטחון, עם החמרות ברמות שאין אותן לאף תעשיית מזון בארץ.

אמיר שוצמן: אנחנו נדרשים להשאיר הכול בתוך המתחם שלנו, עם מכולות הקפאה שדורשות צריכת אנרגיה מאוד גבוהה, אסור לנו להוציא שום דבר משטח המפעלים שלנו.

אמיר שוצמן: כל מה שאנחנו מייצרים, או כל חומרי הגלם שאנחנו קונים חייבים להיות צמודים אלינו בפיקוח מלא 24 שעות ביממה, גם של אבטחה, גם של אבטחת איכות וגם של ביטחון.

אמיר שוצמן: מהמקום שאנחנו בגישה ישירה למטוסים ואנחנו נדרשים שאין אותן על אף אחד אחר.

אמיר שוצמן: אנחנו מפעילים ציודים שהם מאוד ייחודיים כמו צי של משאיות שהן משאיות שקיימות רק בקייטרינג התעופתי, עם נהגים וספקים שהם מוכשרים לדבר הזה, משאיות מקוערות שעולות לגובה של מטוסים, של 12 מטר.

יצחק פינדרוס: אנחנו מבינים שיש לכם הוצאות באמת גדולות מאוד וחריגות ואת המציאות שהשמים נקראים פתוחים והם לא פתוחים, מיקי הרחיב על זה ואנחנו מכירים את זה.

יצחק פינדרוס: האם לכם יש איזה שהוא רעיון שאנחנו ככנסת יכולים לסייע לכם?

יצחק פינדרוס: כי זו השאלה שעלתה לפני ששמענו אותך.

יצחק פינדרוס: האם יש לכם איזה שהוא רעיון, אתה או חבריך שנמצאים כאן בזום, איזה שהוא רעיון שאתם חושבים שזה דבר שיכול לסייע?

יצחק פינדרוס: ברור שאנחנו לא יכולים לפתור את הבעיה, אבל לסייע בסיטואציה הקיימת.

אמיר שוצמן: אז ראשית פעם אחת באמת פנינו לוועדה בבקשת סיוע כי אנחנו בתעשייה שהיא יחסית קטנה ומצומצמת, אין לנו איזה שהיא אוזן קשבת שאנחנו יכולים להגיע עכשיו ולדרוש בשם אלפי אנשים שעומדים מאחורינו.

אמיר שוצמן: אנחנו מדברים על תעשייה של שלוש חברות שיש לה הוצאות קבועות שמחויבות ואנחנו עם הפסדים עצומים שאנחנו באיזה שהוא שלב פשוט נצטרך לסגור את עצמנו כי אין לנו את היכולת להפסיד כל חודש מיליוני שקלים רק כתוצאה מהדרישה הרגולטורית.

אמיר שוצמן: דבר נוסף שאמרנו, הוא לא רלוונטי לכולם, אבל הוא רלוונטי לחלקנו, באמת תנו לנו אולי אפשרות לקבל פרויקטים ברמה כזאת, אנחנו לא יכולים עכשיו להשתתף לדוגמה במכרז של מלונות קורונה, כמו שאתה ציינת, כי לבתי המלון יש מטבחים משלהם והם מפעילים אותם.

יצחק פינדרוס: אבל בבתי המלון לא מספקים מזון מהמטבחים שלהם.

יצחק פינדרוס: למיטב ידיעתי הם לא מספקים מזון.

אמיר שוצמן: או שאנחנו נדרשים לעמוד בתחרות מול קייטרינגים רגילים שאין להם את ההוצאות שלנו ואז כשאנחנו נדרשים למשהו כזה אז הם אומרים שהם מעדיפים קבלן של גני ילדים כי הוא הרבה יותר זול מאיתנו ואנחנו לא יכולים להתמודד עם הדבר הזה.

אמיר שוצמן: אז אנחנו פונים בבקשה לוועדה, סייעו לנו לעבור את התקופה הזאת ולהישאר עם הראש מעל המים.

יצחק פינדרוס: אבל יש לך רעיון מעשי שאנחנו יכולים לסייע לכם?

יצחק פינדרוס: זאת השאלה שנשאלה כאן קודם.

אמיר שוצמן: אתם יכולים לסייע לנו פעם אחת בלעזור לנו מבחינה כלכלית לשרוד את התקופה הזאת כי אנחנו לא יכולים לספוג את ההפסדים החודשיים האלה ברמה של מאות אלפי שקלים לכל חברה.

ינון אזולאי: קיבלתם בפיצויים משהו?

יצחק פינדרוס: יש את ה-50 מיליארד שקל.

יצחק פינדרוס: 15% בהוצאות הקבועות יש לכם במתווה הקודם, אתם הגשתם בקשות?

אמיר שוצמן: אנחנו זכאים ל-250,000 שקלים כי זה המקסימום.

אמיר שוצמן: אנחנו זכאים ל-250,000 שקלים במתווה שהוצע לחברות מעל 20 מיליון שקל, אבל ההוצאות שלנו הקבועות שלנו מסתכמות בכמעט 700,000 שקל בחודש אז איך אנחנו אמורים לספוג את ההפרש הזה אם אין לנו הכנסות כמעט?

יצחק פינדרוס: אנחנו נשמע את גבריאל גלזר, אם אפשר בקצרה, כי את המצוקה הבנו, אנחנו נרצה לשמוע תשובות.

יצחק פינדרוס: את המצוקה, לא אמרתי שהבנו, אבל התחלנו לשמוע, אנחנו נרצה לשמוע תשובות, אז אם אתה יכול בקצרה להוסיף על מה שאמר המנכ"ל הקודם.

גבריאל גלזר: בוקר טוב ותודה על ההזדמנות להציג את המצב שלנו.

גבריאל גלזר: אני לא אוסיף הרבה כי אמיר כיסה את רוב הנושאים, רק ככה בקצרה, המצב הוא שהמים כבר כאן.

גבריאל גלזר: אנחנו מוציאים מאות אלפי שקלים כל חודש מהכיס מהרזרבות שכבר אין.

גבריאל גלזר: נאלצנו לקחת הלוואות וגם זה הולך להיגמר.

גבריאל גלזר: הענף הזה, בוודאי שיש לו עתיד ועתיד נפלא, הבעיה שההתאוששות שלנו תהיה הרבה יותר איטית מכל דבר אחר שאני מכיר לפחות חוץ ממי שמוכר ציוד לחברות תעופה, שהוא במצב יותר גרוע, ולכן אנחנו חייבים למצוא ביחד דרך לעבור את החודשים הקרובים.

גבריאל גלזר: חודשים, אני מעריך משהו כמו שישה-שמונה חודשים עד שכמות הפעילות תצדיק הפעלה סבירה של מפעל כזה שבימים הטובים היינו בו 400 עובדים והיום אנחנו 45.

גבריאל גלזר: אני חושב שהמספר הזה אומר הכול.

גבריאל גלזר: בנוסף אני עומד לזרוק 1,700,000 שקל דברים קפואים שקניתי ואני לא יכול לעשות בהם שימוש, וכואב הלב, זה רק מוסיף, איך אומרים?

גבריאל גלזר: מלח על הפצעים שלנו.

גבריאל גלזר: אני מודה מראש על הרצון הטוב לעזור לנו, באמת אני מאוד מעריך את זה.

גבריאל גלזר: תודה רבה.

יצחק פינדרוס: זאב גרטל, מ'המשביע'.

יצחק פינדרוס: לא מצליחים לשמוע.

יצחק פינדרוס: אנחנו נעבור לעוד מישהו, תנסה לטפל אצלך בשמע ונחזור.

יצחק פינדרוס: יורם שפירא, שלום, יורם.

יצחק פינדרוס: אנחנו איתך.

יורם שפירא: בוקר טוב.

יורם שפירא: מבחינת רשות שדות התעופה, אני לא אכביר במילים על מה שקורה לחברות שירותי המזון בנתב"ג, זה לא רק בנתב"ג, זה בכל שדות התעופה שיש בהם טיסות בינלאומיות, זה פחות או יותר כל המשק התעופתי.

יורם שפירא: אכן, אם אנחנו נראה את אוגוסט, אז באוגוסט יש גידול, מ-60,000 שהיה ביולי עלו ל-100,000 נוסעים שיהיו באוגוסט.

יורם שפירא: אבל רק כדי לתת דוגמה, באוגוסט שנה שעברה היו 2,850,000 שזה 90,000 נוסעים בממוצע ביום, אז אנחנו פחות או יותר באוגוסט נהיה יום, יום וחצי, מהפעילות שהייתה באוגוסט בשנה שעברה.

יורם שפירא: זה רק כדי לתת את כובד הבעיה, כדי לשים אותה על המאזניים ולהבין שאנחנו עומדים בפעילות של בין יום ליומיים לעומת מה שקרה בשנה שעברה.

יורם שפירא: מצד שני יש התאוששות מאוד מאוד קטנה ואיטית ואנחנו מקווים שלקראת החגים היא תשתפר, יעזרו לזה מעבדות הקורונה, שאני מאוד מקווה שבימים הקרובים, בתוך שבוע, נקבל את ההצעות ואז נוכל ליישם את זה כמה שיותר מהר.

יורם שפירא: בכל אופן מהיבט רשות שדות התעופה כלפי חברות שפועלות בנתב"ג ובשדות התעופה האחרים בכלל וחברות שירותי המזון בפרט, הרשות ביטלה לחברות את כל התשלומים הקבועים שיש לחברות כלפי הרשות בתקווה שהם יוכלו לשלם ביום מן הימים, אבל את כל ההיסטוריה ביטלנו להם, לכן אנחנו עשינו את המקסימום שאפשר.

יורם שפירא: וכן, יש בעיה קשה מאוד עם החברות, כמו עם שירותי הקרקע וכמו עם אחרות.

יורם שפירא: גם היום המזון שהולך למטוסים זה לא המזון שהלך פעם, היום זה רק מזון ארוז, אין הגשה במטוסים, הדרישות היום שונות לגמרי ואני גם לא בטוח שגם אם נחזור לפעילות גבוהה יותר ממה שאנחנו נמצאים היום שעדיין המזון יעמוד על ההיקפים שהיה קודם פר נוסע כי היום הביקוש השתנה.

יורם שפירא: הוא גם השתנה וגם ישתנה, לכן ההערכה שלנו שהפגיעה לגבי חברות שירותי המזון תימשך לתקופה די ארוכה.

יורם שפירא: בכל אופן, בכל מה שקשור לרשות אנחנו עשינו את כל מה שאפשר.

יצחק פינדרוס: תודה רבה.

יצחק פינדרוס: אנחנו נמשיך בדיון.

יצחק פינדרוס: אני אתחיל עם משרד הכלכלה ונעבור אחרי זה לאוצר.

יצחק פינדרוס: מרכז בכיר מימון, הסוכנות לעסקים קטנים, איתמר גזלה.

יצחק פינדרוס: אני חושב שהשאלה שעלתה פה, יש ענפים שנמצאים במשבר, כולנו מכירים את המשבר ואנחנו פה בדיונים כל הזמן במשבר.

יצחק פינדרוס: האם לכם במשרד הכלכלה, במשבר שהוא מחוץ לקופסה, יש איזה שהוא רעיון איך אולי למצוא פתרונות מחוץ לקופסה לענפים, כמו שחבר הכנסת מיקי לוי היטיב להסביר, לענפים שנפגעו באופן יחסי יותר מאשר ענפים אחרים.

יצחק פינדרוס: כולם נפגעו, כולם נמצאים בבעיה, כולל זה שאתה לא יושב פה איתנו אתה איתנו בזום, אבל האם לכם יש איזה שהוא פתרון מחוץ לקופסה או רעיון איך לסייע?

יצחק פינדרוס: כמו הפתרונות שעלו פה, חלקם פחות טובים, חלקם יותר טובים, אבל אתם בעצם אמורים לרכז את זה

איתמר גזלה: כן.

איתמר גזלה: שלום, בוקר טוב.

איתמר גזלה: אנחנו עובדים מתחילת משבר הקורונה, מתחילת מרץ, גם עם ענפים ספציפיים, אנחנו מרכזים את כל נושא התו הסגול של עסקים וגם בונים אותו לענפים ספציפיים, עושים מה שנקרא תו סגול ענפי.

איתמר גזלה: חברות המזון התעופתיות, זה באמת ענף אמנם קטן מבחינת מועסקים, אבל שנפגע מאוד חזק.

איתמר גזלה: כמובן שאנחנו מזמינים אותם להיפגש איתנו וננסה לחשוב על איזה שהוא מתווה ביחד.

איתמר גזלה: אנחנו כן תומכים גם ביוזמה של הוועדה וננסה לסייע בכל מה שניתן לנסות להכניס כספקים בתוך משרדי הממשלה.

איתמר גזלה: כפי שהייתה הצעה למשרד הביטחון למלוניות אז אנחנו יכולים לסייע מבחינת הקשר שלו עם הגורמים הרלוונטיים

יצחק פינדרוס: לדוגמה, אחד מהדברים שעלו פה, אני בכוונה מדבר מחוץ לקופסה, התו הסגול זה בתוך הקופסה, זה בסדר, אני שאלתי את השאלה ואני אולי אתן דוגמה למשהו שעלה פה על ידי חבר הכנסת ינון אזולאי, הרגולציה שהם צריכים לעמוד מבחינת משרד הבריאות, בגלל שהאוכל הולך למטוסים, היא רגולציה מסוג אחר שקייטרינג אחר עובר.

יצחק פינדרוס: השאלה אם יש מישהו בזרוע המבצעת במדינת ישראל, אולי זה לא אתם, אבל תגידו לי מי כן, שבהינתן בסיטואציה כזאת, כן מחוץ לקופסה, לפנות לגורמי הממשלה ולהגיד להם רבותיי, יש סיטואציה כרגע, המזון הזה אולי יילך פה בתוך המדינה ולמזון שהולך בתוך המדינה יש רגולציה אחרת.

יצחק פינדרוס: אלה סוג הדברים שאני חושב, עוד פעם, בכמה דקות שיש לנו פה בוועדה, מחוץ לקופסה, האם אתם לוקחים אחריות על דברים כאלה?

יצחק פינדרוס: מקדמים דברים כאלה?

איתמר גזלה: כמובן.

איתמר גזלה: מה שאני יכול להציע זה שבגלל שאין לי היכרות ספציפית עם הרגולציה של חברות המזון התעופתיות, אני כן מכיר את הרגולציה של חברות המזון בכלל, הקייטרינג, אני קורא להם פה בבמה הזאת ליצור איתנו קשר, שניפגש ונמפה את הבעיות הרגולטוריות.

איתמר גזלה: אני לא מדבר על תהליך ארוך, אנחנו יודעים שזה צריך לקרות מהר, ונראה איך אפשר לסייע להם בהקדם.

איתמר גזלה: יש לנו ניסיון כזה רב עם הרבה ענפים ואנחנו מכירים את כל גורמי הממשלה שאחראים על הדברים האלה וזה חלק מהדברים שאנחנו עושים.

איתמר גזלה: יש לנו יחידה שלמה שעוסקת ברגולציה וסיוע לענפים לשפר את הרגולציה ואני קורא להם פה מעל הבמה הזאת ליצור איתנו קשר.

יצחק פינדרוס: תודה רבה.

יצחק פינדרוס: אלי מורגנשטרן, משרד האוצר, רפרנט תחבורה, אגף התקציבים.

יצחק פינדרוס: לא יודע אם זה הרפרנט הנכון, אבל אנחנו היום באמת נמצאים בסיטואציה של מחוץ לקופסה.

יצחק פינדרוס: אני אולי אפנה אליכם את השאלה ששאלתי את משרד הכלכלה, והוא הרים את הכפפה בהחלט.

יצחק פינדרוס: זה עלה גם בדיון על ה-50 מיליארד שקל, כשעלה הנושא של הסיוע לעסקים, באופן מאוד מאוד בולט יש ענפים שהציוד שלכם הוא במקום אחר לגמרי.

יצחק פינדרוס: אז חוץ מלפתור את הבעיות של אל על, אני לא יודע איך זה ייגמר הסיפור הזה, אבל אני חייב לומר שכצופה מהצד זה נראה לי קצת התנהלות קצת מוזרה, לא מבחינה פלילית, אבל נעזוב רגע את הסיפור של אל על, אני שואל האם לכם באוצר, ונכון שזה פחות לרפרנט לתחבורה, אולי זה נוגע לחלק מתחבורה, יש איזה שהיא חשיבה מחוץ לקופסה, חלוקה בין ענפים לענפים שנפגעו יותר מענפים שנפגעו פחות.

יצחק פינדרוס: זאת אומרת זה שנתנו 750 שקל לכל אזרח במדינת ישראל זה בסדר, זה שנותנים 250,000 שקל לעסק מעל 20 מיליון שקל, זה נחמד מאוד, אבל בסוף יש גם בתוך ראיית המקרו יש ענפים שבאמת, אני מסכים שתעשיית המזון זה דוגמה, אבל זה משל שנותן על הדוגמה, איך אמורים להתמודד אותם ענפים שנפגעו באופן יחסי הרבה יותר מאשר ענפים אחרים.

יצחק פינדרוס: יש פעמים שאתה אומר, בסדר, נפגע, עסקים קורסים, זה קורה, זה לא נעים, אבל כולנו יודעים שזה אמור להיות זמני, מעריכים שזה אמור להיות זמני, האם יש לכם איזה שהוא רעיון איך להתמודד עם הדבר הזה?

אלי מורגנשטרן: האמת שאין לי תשובה מאוד מרשימה לענות על השאלה הזו.

אלי מורגנשטרן: אפשר להגיד שבאמת ענף התעופה נפגע באופן חריג ביחס לענפים אחרים, הפגיעה שם היא מאוד קשה.

אלי מורגנשטרן: אנחנו יודעים שבחברות התעופה עצמן ההוצאות הקבועות שלהן מאוד מאוד גבוהות, הם משלמים על מטוסים דמי חכירה או הלוואות וההכנסות שלהן הן אפס, הקיטון בהוצאות הוא לא באותן פרופורציות למקומות אחרים.

אלי מורגנשטרן: כל מי שקשור, גם המעגל השני והשלישי של ענף התעופה נפגע באופן חריג כנראה יותר מאשר רוב הענפים במשק, אבל יש עוד ענפים אחרים גם שנפגעו מאוד קשה וצריך להגיד בהוגנות שהמדינה לא יכולה לתת 100% מענה, אפילו לא קרוב ל-100% מענה לפגיעה של כל אחד ואחד מהעסקים כתוצאה מהקורונה.

אלי מורגנשטרן: למדינה אין את ה - - -

יצחק פינדרוס: לא, מאה אחוז, אני אומר איזה שהיא הסתכלות גם - - -

מיקי לוי: איך לא לעשות וכמה קשה אנחנו יודעים לבד, תגידו לנו מה צריך לעשות, אתם הפקידות הבכירה.

מיקי לוי: אנחנו לא תוקפים אתכם, אנחנו רוצים לשתף אתכם.

מיקי לוי: תגידו לנו איך, תביאו רעיונות לאן החברות האלה - - -

יצחק פינדרוס: מיקי, לעזאזל מה הכיסא הזה עשה לי, הפך אותי ל - - -

מיקי לוי: לא, לאן החברות האלה כן יכולות לשווק.

יצחק פינדרוס: אני הייתי יותר גרוע ממך, עכשיו אני יושב פה, ככה זה נחמד.

יצחק פינדרוס: כן, אלי.

אלי מורגנשטרן: אני אגיד שאנחנו סביב חברות התעופה, בגלל המשבר המאוד קשה באמת אנחנו יושבים סביב השעון ומייצרים פתרונות, אפשר להגיד מחוץ לקופסה, זה לא הפתרונות הסטנדרטיים שיש לענפים אחרים, אבל עדיין רוב הפעילות שלנו שם היא סביב נושא של הלוואות ודרכים לעזור לחברות האלה לשרוד את תזרים המזומנים שהם צריכים לתקופה של המשבר.

אלי מורגנשטרן: לחברות של המזון, הן חברות קטנות, מבחינת הפרופורציות אנחנו מדברים על בערך שבעה מיליארד שקל פעילות שנתית של אל על, פה אנחנו מדברים על עשרות מיליוני שקלים, זה עולם אחר.

יצחק פינדרוס: אבל אני אגיד לך משהו מאוד מעניין, לחברת אל על יש יותר מדי מתחרים שרוצים לקחת את זה ויש בעיות אחרות למה לא מוכרים להם את זה, ואת חברות המזון אף אחד לא רץ לקנות עכשיו.

יצחק פינדרוס: לכן אני אומר, אתה צודק, אבל גם במקרו יש מיקרו.

יצחק פינדרוס: בסוף אתה רואה, אתה נמצא באיזה שהוא מקום שאתה צריך - - -

אלי מורגנשטרן: הכללים או העקרונות לגבי הטיפול בחברות תעופה הם החלטות של הדרג המדיני, לא שלנו, אבל בתוך המסגרת של המענקים וההטבות והחל"ת אנחנו מנסים לעשות את המקסימום גם בשביל לעזור לחברות האלה.

יצחק פינדרוס: טוב, יושב ראש תעשיית המזון, דודי מנביץ גם נמצא איתנו.

יצחק פינדרוס: אם אפשר בקצרה, כי אנחנו רוצים להתכנס לנסות לסייע כמה שאפשר במסגרת הדיון הזה.

דודי מנביץ: אוקיי, אז אני רק במספר משפטים.

דודי מנביץ: הרבה נאמר.

דודי מנביץ: קודם כל תודה רבה לכל מי שהעלה את הנושא הזה, נושא מאוד חשוב, אני רק מייצג את תעשיית המזון הישראלית בהתאחדות התעשיינים ואני רוצה לציין שמעגל הנפגעים בנושא חברות התעופה הוא הרבה יותר רחב מחברות הקייטרינג בתעופה בלבד משום שישנם מספר יצרנים שמייצרים ומספקים בעיקר ורק לתחום הארוחות לתחום התעופה, כמו רטבים וכמו שוקולדים וכדומה.

דודי מנביץ: בדרך כלל אלה יצרנים מאוד קטנים שבניגוד ליצרנים הגדולים אין להם חוסן והם עצמם סגורים כבר מחודש מרץ, החברות הקטנות האלה סגורות.

דודי מנביץ: אז צריך להסתכל על זה באספקט הרבה יותר רחב רק מאשר חברות הקייטרינג.

דודי מנביץ: הוא לא הרבה יותר רחב, אבל יש עוד גורמים נוספים שהם במצוקה מאוד מאוד קשה.

יצחק פינדרוס: תודה רבה.

יצחק פינדרוס: אני חושב שאנחנו נתכנס לסיכום.

יצחק פינדרוס: מיקי, רצית להוסיף משהו אחרי ששמענו את כולם?

מיקי לוי: לא, שמענו את הדברים.

מיקי לוי: אני מבקש מהאוצר, אני מבקש ממשרד הבריאות, אני מבקש מכל מי שיכול לסייע כדי למנוע את הליכתם של 1,300 עובדים הביתה וזריקת האוכל שתוך שלושה שבועות אולי מאבד את התו של, איך זה נקרא?

מיקי לוי: שהוא פשוט כבר לא ישים, זאת אומרת עבר הזמן של אפשרות הכנת האוכל שנמצא כרגע במחסנים שלהם.

מיקי לוי: באמת זו קריאת אזעקה אמיתית לאוכלוסייה חלשה.

מיקי לוי: לא מדובר פה ברווחים, לא מדובר בחברות ענק, מדובר באזרחי מדינת ישראל מהמעגלים הכי רחבים שיש, המעגל הרביעי והחמישי שזקוקים לסיוע.

מיקי לוי: זקוקים לסיוע.

מיקי לוי: הם התגלגלו לקראת החגים למצב שהם לא יכולים להביא קניות מינימליסטיות הביתה.

מיקי לוי: אני ממש מבקש ומתחנן לכל משרדי הממשלה לחשוב מחוץ לקופסה, להזרים עבודה לחברות הקייטרינג האלה, שגם הם יתפשרו כמובן על המחיר.

מיקי לוי: משרד הבריאות, אדוני היושב ראש, זה בשורה טובה שהם התכנסו להוריד את הדרישות הרגולטוריות ולהתאים אותן לרגולציה שמתאימה לאספקה לכנסים, לבתי מלון ולא למטוסים.

יצחק פינדרוס: מיקי, ברשותך, מכיוון שאתה גם יותר ותיק ממני בוועדה, ומעבר לזה שאתה ותיק אתה אחד מהיוזמים של ההצעה הזאת, על אף שהצטרפתי, אני חושב שאיתמר ממשרד הכלכלה, מהסוכנות לעסקים קטנים, הסכים להרים את הכפפה.

יצחק פינדרוס: אני מציע שנשב איתו ביחד עם איש האוצר שממונה על משרד הכלכלה, שיכול להיות שהוא פה בגלל מעונות היום, אבל שממונה על משרד הכלכלה ואנחנו נפנה כוועדה, גם למשרדי הממשלה, גם לשר במשרד הביטחון, גם למשרד הבריאות, בהינתן שכרגע האם הוא יכול למצוא איזה שהוא פתרון ביניים עד שהטיסות יחזרו במלואן, מאומן ועד אירופה וארצות הברית, עד שהכול יחזור לתקנו ושדות התעופה יחזרו לעצמם, למצוא פתרון ביניים, פתרונות מחוץ לקופסה.

יצחק פינדרוס: אנחנו כוועדה, כולנו מחויבים לנסות לסייע להם לכל פתרון שיבוא ואנחנו אכן פונים לכל משרדי הממשלה, כמו שאמרתי, משרד הבריאות בעיקר ומשרד הביטחון ואנחנו נשמח שאיתמר ירכז את זה במשרד הכלכלה כי אני חושב שלפי מה שהיה נשמע זה המקום הנכון.

מיקי לוי: רק תיקון קטן, אם למשרד הביטחון, שהוא גוף ענק, ומחזיק במלוניות ייצא מכתב מהוועדה עצמה.

יצחק פינדרוס: גוף ענק שיכול למצוא פתרונות.

יצחק פינדרוס: מכתב לשר מיכאל ביטון שהוא שר מאוד - - -

מיקי לוי: מצוין, תודה רבה.

יצחק פינדרוס: בסדר גמור.

יצחק פינדרוס: תודה רבה.